section_heading: Crucio (kletva Cruciatus)
paragraph_text: Kletva Cruciatus koja kod žrtve izaziva nepodnošljivu bol zahtijeva izgovaranje inkantacije na glas i upotrebu čarobnog štapića. Za pravilno izvođenje kletve potrebna je i jaka mržnja i želja da se nanese bol. Smrtonoše redovito koriste kletvu Cruciatus za mučenje zato što ona ne ostavlja nikakve tjelesne posljedice na žrtvi.